Bebrinis (Zarasų r.)
55°54′30.37″ š. pl. 25°58′16.5″ r. ilg.﻿ / ﻿55.9084361°š. pl. 25.971250°r. ilg.﻿ / 55.9084361; 25.971250 Bebrinis – ežeras šiaurės rytų Lietuvoje, Zarasų rajone, apie 10 km į šiaurės vakarus nuo Suvieko. Ežero ilgis iš šiaurės vakarų į pietryčius – 0,58 km, plotis – iki 0,23 km. Altitudė 140,7 m. Šiaurinis krantas aukštokas, kiti krantai žemesni, beveik ištisai apaugę medžiais ir krūmais. Šiaurinėje ir vakarinėje pakrantėse auga miškas, kitose pakrantėse plyti pievos. Vakaruose išteka upelis link Dirdų ežero (Kriaunos upės baseinas). Vakariniu krantu eina riba su Rokiškio rajonu.